Berlingske Tidende, 1836-03-15
Foruden disse Bemærkninger, Assurance væsenet i Almindelighed betræffende, tillader Forsamlingen sig endnu allerunderdanigst at henlede Deres Majestæts Opmærksomhed paa det specielle, af de Deputerede for Bornholm, Rømer og Rasch, indgivne Andragende, der gaaer ud paa, at Jndbyggerne paa Bornholm maatte, forsaavidt de ønskede det, udgaae af Forbindelse med Landets almindelige Brandforsikkrings-Jndretning. Hvorvel nu Forsamlingen ikke i Almindelighed kan antage det som gavnligt for Brandforsikkringens Jnteresse, at enkelte Districter gaae ud af Forbindelse med samme, da jo flere Deeltagere der er deri, desmeere ville Tilfældighederne udjevne sig, og de enkelte Aars Brandgadtgjørelse nærme sig til en lang Aarrækkes, Gjennemsnit, saa synes dog Bornholm isolerede Beliggenhed og flere særegne Jndretninger at indeholde tilstrækkelige Grunde for at anbefale Jndbyggernes Ønske. Det er derfor ogsaa med 56 Stemmer mod 7 af Forsamlingen besluttet at anbefale dette af de tvende Deputerede for Landdistricterne paa Bornholm indgivne Andragende til allernaadigst Bønhørelse af Deres Majestæt, hvorhos det med samme Pluralitet er antaget, at den til dette Øiemed udkastede Plan meest pas seende maatte underkastes det kongelige danske Cancellies Undersøgelse og Approbation. Dog bør Forsamlingen ei undlade at bemærke, at den Deel af det omtalte Andragende, som gaaer ud paa, at Bornholm ogsaa skulde have sin særskilte Assuranceindretning forVarer og Effecter, ligesom den synes mindre anbefalelig, ogsaa af selve Proponenterne er tagen tilbage. Paa Grund af det her Foranførte tillader Provindsialstændernes Forsamling sig i dybeste Underdanighed at ansøge Deres Majestæt om at ville tage den hele Brandassurance-Jndretning for Landet i Danmark i Deres allerhøieste Overveielse, hvorhos Forsamlingen med lige Underdanighed indstiller, om det maatte behage Deres Majestæt at give allernaadigst Befaling til: 1) At en nøiagtig Undersøgelse anstilles om, i hvilket Forhold Bygningerne her i Landet efter deres Bygningsmaade hidtil have viist sig at staae i til Fare for Jldsvaade, ved hvilken Undersøgelse fornemmelig synes at burde tages Hensyn til Kirker og saadanne Vaaningshuse, som ere teglhængte og grundmurede og staae i en vis Afstand f. Ex. 20 Alen fra Bygninger af mindre brandfri Beskaffenhed, samt at derefter et nyt Reglement for Brandforsikkringen udarbeides. 2) At det Kapitalfond, som tilhører Brandforsikkringen, ikke længere forøges ved Paalæg paa de assurerede Bygninger, men ene ved det Overskud, som Renterne deraf i heldige Aaringer kunne afgive. 3) At en almindelig Omtaration af alle assurerede Bygninger paa Landet eller dog af dem, hvis Assurance er ældre end 10 Aar, som snarest foretages; hvorhos det henstilles, om der ei kunde være Grund til for dette specielle Tilfælde, noget at nedsætte de lovbestemte Gebyhrer. 4) At Tarationsmændene altid, saavidt muligt, bør findes i det Herred, hvor Tarationen foregaaer, og derfor, ligesom tidligere var paabudet, udmeldes af Herredsfogden og ikkun i Undtagelsestilfælde af Amtmanden. 5) At Branddirecteur-Embederne indgaae, og, som Følge deraf, de nuværende Brand directeurer sættes paa Vartpenge, indtil de paa anden Maade kunne ansættes, og at de disse Embedsmænd nu paa hvilende Forretninger overdrages til Herredsfogderne samt de kongelige og private Birkedommere; hvorhos det formenes, at disse Embedsmænd ved de ved Tarationerne faldende Gebyhrer ville faae tilstrækkelig Erstatning for deres Arbeide, saa at Branddirecteurernes Løn i Tiden vil kunne spares. 6) At i hver Jurisdiction et Antal af i det Mindste 4 og, om muligt, flere af de betydeligere Jnteressenter i Brandforsikringen udvælges eller indtil videre af Amtmanden udnævnes, af hvilke altid tvende, og helst de nærmest boende, skulle være tilstede ved alle foretagende Tarationer, for at paasee Brandforsikkringens Tarv, og, hvor de fandt det nødvendigt, gjøre deres bemærkninger ved Taxationen, som de forøvrigt bør underskrive; hvilke Mænd formenes at burde vedblive deres Function i to Aar og ikke nyde Betaling for deres Uleilighed. 7) At det allernaadigst maatte tillades Jndbyggerne paa Bornholm, forsaavidt de maatte attraae det, at udgaae af Forbindelse med Landets almindelige Brandforsikkring og at oprette en separat Forening imellem sig selv til samme Øiemed, samt at den i denne Anledning udkastede Plan maatte underkastes det kongelige danske Cancellies Undersøgelse og Approbation. No 53.